CELEX: 32018R1932
Language: sk
Date: 2018-12-10 00:00:00
Title: Nariadenie Rady (EÚ) 2018/1932 z 10. decembra 2018, ktorým sa zrušuje nariadenie (EÚ) č. 667/2010 o určitých reštriktívnych opatreniach voči Eritrei

11.12.2018   
               
               
                  SK
               
               
                  Úradný vestník Európskej únie
               
               
                  L 314/8
               
            
         NARIADENIE RADY (EÚ) 2018/1932
         z 10. decembra 2018,
         ktorým sa zrušuje nariadenie (EÚ) č. 667/2010 o určitých reštriktívnych opatreniach voči Eritrei
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady (SZBP) 2018/1944 z 10. decembra 2018, ktorým sa zrušuje rozhodnutie 2010/127/SZBP o reštriktívnych opatreniach voči Eritrei (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Bezpečnostná rada Organizácie Spojených národov (BR OSN) 23. decembra 2009 prijala rezolúciu BR OSN č. 1907 (2009), ktorou sa voči Eritrei ukladajú reštriktívne opatrenia pozostávajúce zo zákazu predaja a dodávok zbraní a súvisiaceho materiálu do Eritrey a z nej.
                  
               
                     (2)
                  
                  
                     Nariadením Rady (EÚ) č. 667/2010 (2) nadobúdajú účinnosť opatrenia stanovené v rozhodnutí Rady 2010/127/SZBP (3) prijatom na základe rezolúcie BR OSN č. 1907 (2009).
                  
               
                     (3)
                  
                  
                     BR OSN 14. novembra 2018 prijala rezolúciu BR OSN č. 2444 (2018), ktorou sa s okamžitou účinnosťou ukončujú všetky reštriktívne opatrenia OSN voči Eritrei.
                  
               
                     (4)
                  
                  
                     Rada 10. decembra 2018 prijala rozhodnutie (SZBP) 2018/1944, ktorým sa zrušuje rozhodnutie 2010/127/SZBP.
                  
               
                     (5)
                  
                  
                     Tieto opatrenia patria do rozsahu pôsobnosti zmluvy, a preto je na ich vykonávanie, predovšetkým v snahe zabezpečiť ich jednotné uplatňovanie vo všetkých členských štátoch, potrebné regulačné opatrenie na úrovni Únie.
                  
               
                     (6)
                  
                  
                     Nariadenie (EÚ) č. 667/2010 by sa preto malo zrušiť,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 667/2010 sa týmto zrušuje.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. decembra 2018
            
               
                  Za Radu
               
               
                  predsedníčka
               
               F. MOGHERINI
            
         
         
            (1)  Pozri stranu 60 tohto úradného vestníka .
         
            (2)  Nariadenie Rady (EÚ) č. 667/2010 z 26. júla 2010 o určitých reštriktívnych opatreniach voči Eritrei (Ú. v. EÚ L 195, 27.7.2010, s. 16).
         
            (3)  Rozhodnutie Rady 2010/127/SZBP z 1. marca 2010 o reštriktívnych opatreniach voči Eritrei (Ú. v. EÚ L 51, 2.3.2010, s. 19).